**Z á p i s n i c a**

**zo zasadnutia Obecného zastupiteľstva obce Štefanov,**

**konaného dňa 26.3.2018**

Prítomní: starosta obce – Rudolf Polák

 poslanci – Marián Andel

 Ing. Ladislav Buček

 Mgr. Dana Burdová

 Vladimír Čech

 Jozef Cvečka

 Patrik Černý

 František Chudý

 Lívia Včelková

 ospravedlnený poslanec – Marek Okasa

Zapisovateľka: Jarmila Klimešová

Overovatelia zápisnice: Mgr. Dana Burdová

 Lívia Včelková

Program:

1. Otvorenie zasadnutia.
2. Určenie zapisovateľa a overovateľov zápisnice.
3. Schválenie programu zasadnutia Obecného zastupiteľstva.
4. Kontrola uznesení.
5. Odstránenie oplotenia pozemku rodinného domu s.č.414
6. Ukončenie nájmu spoločnosťou LESS Martin
7. Predĺženie nájomných zmlúv
8. Kronikársky záznam za rok 2017
9. Rôzne.
10. Záver.

**K bodu 1**

**Otvorenie.**

Starosta obce Rudolf Polák privítal prítomných poslancov a občanov. Zo zasadnutia sa ospravedlnil poslanec Marek Okasa.

Starosta skonštatoval, že OZ je uznášania schopné.

**K bodu 2**

**Určenie zapisovateľa a overovateľov zápisnice.**

Za zapisovateľa určil starosta obce Jarmilu Klimešovú a za overovateľov zápisnice Mgr. Dana Burdová a Lívia Včelková

**K bodu 3**

**Schválenie programu zasadnutia obecného zastupiteľstva.**

Starosta prečítal návrh programu zasadnutia Obecného zastupiteľstva, za ktorý hlasovalo 8 poslancov.

**K bodu 4**

**Kontrola uznesení.**

Jaroslava Čechová prečítala uznesenia zo zasadnutia Obecného zastupiteľstva zo dňa 12.12.2017.

**K bodu 5**

**Odstránenie oplotenia pozemku rodinného domu s.č. 414**

Starosta informoval o tom, že je geometrickým zameraním určená hranica pozemku hraničiaca s pozemkom na ktorom je postavený rodinný dom s. č. 414. Podľa tohto zamerania bude vykonané odstránenie živého oplotenia uvedeného rodinného domu, ktoré je na obecnom pozemku. Po dohode s majiteľkou nehnuteľnosti obec odstráni živý plot a nové oplotenie urobí pán Jozef Veselý.

**K bodu 6**

**Ukončenie nájmu spoločnosťou LESS Martin.**

Spoločnosti LESS Martin uplynula 10 ročná doba na ktorú mala uzatvorenú nájomnú zmluvu na lesné pozemky vo vlastníctve obce. Tieto pozemky pri ROEP prešli do vlastníctva obce. Pôvodným vlastníkom bola urbárska spoločnosť.

Nakoľko podielnici tejto spoločnosti zomreli, a prebehlo dedičské konanie na žijúcich dedičov nebolo možné opätovne utvoriť urbársku spoločnosť. Urbárska spoločnosť v Štefanove zanikla, jej majetok prešiel na obec. Je potrebné, aby obec dala vyhotoviť lesný hospodársky plán. Až bude mať obec plán vyhotovený, môže vyzvať spoločnosti zaoberajúce sa lesným hospodárstvom na predloženie ponúk na prenájom týchto lesných pozemkov.

**K bodu 7**

**Predĺženie nájomných zmluvy.**

Poslankyňa p. Včelková prečítala žiadosť p. Jany Škodovej bytom Štefanov č. 514 o predĺženie nájomnej zmluvy na byt č. 10 v bytovom dome č. 514.

Vyjadrenie bytovej komisie bolo, že Jana Škodová splnila podmienky na predĺženie nájomnej zmluvy.

Hlasovanie:

Za: 8 poslancov Proti: 0 poslancov Zdržalo sa: 0 poslancov

Obecné zastupiteľstvo schvaľuje predĺženie nájomnej zmluvy p. Jane Škodovej na byt č. 10 v bytovom dome č.514 na dobu 3 rokov.

O predĺženie nájomnej zmluvy požiadal Martin Macek na byt číslo 3. v bytovom dome č. 520 . Bytová komisia sa vyjadrila , že Martin Macek splnil podmienky na predĺženie nájomnej zmluvy.

Hlasovanie:

Za: 8 poslancov Proti: 0 poslancov Zdržalo sa: 0 poslancov

Obecné zastupiteľstvo schvaľuje predĺženie nájomnej zmluvy Martinovi Mackovi na byt č. 3 v bytovom dome č.520 na dobu 3 rokov.

**K bodu 8**

**Kronikársky záznam za rok 2017**

Poslanci obecného zastupiteľstva boli oboznámení s kronikárskym záznamom obce Štefanov za rok 2017. Žiadny z poslancov nemal doplňujúce ani pozmeňujúce návrhy ku kronikárskemu záznamu. Starosta vyzval poslancov

za hlasovanie o tomto návrhu.

Hlasovanie:

Za: 8 poslancov Proti: 0 poslancov Zdržalo sa: 0 poslancov

Obecné zastupiteľstvo v Štefanove schválilo kronikársky záznam obce Štefanov za rok 2017 .

**K bodu 9**

**Rôzne.**

O odkúpenie časti pozemku p. č. 312/3 požiadali manželia Monika a Rudolf Müller bytom Štefanov č. 25 a pán Ladislav Kudoláni bytom Štefanov č. 24. Ide o časť pozemku susediaci s pozemkami menovaných. Nakoľko k žiadosti nebol priložený originál geometrického plánu požiadal starosta o predbežné vyjadrenie poslancov k odpredaju časti tohto pozemku.

Hlasovanie:

Za: 8 poslancov Proti: 0 poslancov Zdržalo sa: 0 poslancov

Obecné zastupiteľstvo v Štefanove súhlasí s odpredajom časti pozemku p. č. 312/3 až po doložení geometrického plánu.

Firma Hílek a spol. s.r.o. požiadala o odkúpenie niekoľkých pozemkov v majetku obce Štefanov. So zámerom využitia týchto pozemkov spoločnosťou Hílek a spol. prítomných oboznámil predseda predstavenstva Ing. Jozef Hílek. Zámerom firmy je radová zástavba a výstavba bytoviek. Poslancom poskytol predbežný vizuálny zámer na posúdenie. Starosta navrhol, aby si poslanci a zástupcovia spoločnosti Hílek a spol. spoločne prešli pozemky na ktorých by sa mala výstavba uskutočniť, aby sa mohli poslanci k odpredaju pozemkov vyjadriť.

Starosta oboznámil poslancov s geometrickým plánom, ktorý dala obec vyhotoviť, aby mohla odkúpiť pozemky pri kultúrnom domom od pána Jozefa Macka a manž. Márie. Jedná sa o novoutvorenú KN - C par. č. 732/2 – záhrady vo výmere 309 m2 odčlenená z pôvodnej parc.č.732 – záhrady vo výmere 777 m2, pozemok -KN-C par. č. 729 zast.pl. a nádvoria vo výmere 132 m2, pozemok KN-E parc.č.729 zast.pl. a nádvoria vo výmere 26 m2, pozemok KN-C parc.č.728 zastav.pl. a nádvoria vo výmere 428,5 m2 , pozemok KN-E parc.č.728 –zastav.pl. a nádvoria vo výmere 132,5 m2 , spolu 561 m2.

Celková výmera, ktorú obec Štefanov bude od pána Jozefa Macka a manž. Márie odkupovať 1028 m 2 .

Ďalej by obec chcela vysporiadať  pozemky nachádzajúce sa v okolí kultúrneho domu, ktoré sú vo vlastníctve neb. Márie Polákovej rod. Poledníkovej. Zatiaľ však obec tieto pozemky nemôže vysporiadať nakoľko neprebehlo dedičské konanie.

Starosta vyzval poslancov na hlasovanie k odkúpeniu pozemkov od Jána Macka a Márie Mackovej rod. Križánkovej .

Hlasovanie:

Za: 8 poslancov Proti: 0 poslancov Zdržalo sa: 0 poslancov

Obecné zastupiteľstvo v Štefanove na svojom zasadnutí schválilo odkúpenie pozemkov od Jána Macka a manž. Márie Mackovej rod. Križánkovej bytom Štefanov č. 489. Obec bude odkupovať tieto pozemky:

Pozemok zapísaný na LV č. 576 ako parcela registra „C“, druh pozemku – záhrady par. č. 732/2 vo výmere 309 m2 ,ktorá vznikla odčlenením od pôvodnej parc.č.732 – záhrady, zameranej geometrickým plánom č. 59/2018 zo dňa zo dňa 28.2.2018 ,pozemok KN –C parc.č.729 – zast.pl. a nádvoria vo výmere 132 m2, pozemok KN-E parc.č.729 – zast.pl. a nádvoria vo výmere 26 m2, pozemok KN-C parc.č.728 – zast. pl. a nádvoria vo výmere 428,5 m2, pozemok KN-E – parc.č.728 – zast.pl. a nádvoria vo výmere 132,5 m2. Obecné zastupiteľstvo rozhodlo štvorpätinovou väčšinou všetkých poslancov. Kúpna cena za 1 m2 je 3,00 EUR. Obec Štefanov odkupuje od Jána Macka a Márie Mackovej rod. Križánkovej 1028 m2 v cene 3084 EUR. Podpisom kúpnej zmluvy sa poveruje starosta obce. Poplatky súvisiace s prevodom uvedených nehnuteľností a s vkladom na kataster hradí kupujúca strana. Pozemok je potrebné vysporiadať do 31.5.2018.

Žiadosť o poskytnutie finančného daru zaslala na Obecné zastupiteľstvo nezisková organizácia Pierott so sídlom v Prešove. Finančný dar bude použitý na liečbu chlapca Marka, ktorý potrebuje financovať liečbu v špecializovanom zariadení. Nakoľko žiadostí o poskytnutie finančných darov chodí veľa, poslanci sa zhodli v názore, že obec finančne nepodporí tento projekt, starosta ich vyzval na hlasovanie o nepodporení tohto projektu.

Hlasovanie:

Za: poslancov: 8 Proti: 0 Zdržal sa: 0

Obecné zastupiteľstvo v Štefanove finančne nepodporí projekt neziskovej organizácie Pierott Prešov.

Žiadosť o odkúpenie pozemku podalo spoločenstvo vlastníkov bytov v bytovom dome č. 327. Spoločenstvo vlastníkov chce od obce odkúpiť pozemok zapísané na LV č. 1022 parc. č. 5150/6 zameraný geometrickým plánom č. 128/2017 zo dňa 10.1.2018 vo výmere 413 m2. Pán starosta poslancov požiadal, aby zatiaľ k tejto žiadosti nehlasovali, nakoľko je potrebné najprv zistiť, či môže byť žiadateľom o odkúpenie pozemku SVB alebo o odkúpenie pozemku musia požiadať jednotliví vlastníci bytov.

O odkúpenie pozemku požiadala Jana Tomašovičová, bytom Dojč č. 459. Pani Tomašovičová chce odkúpiť pozemok podľa priloženého situačného náčrtu. Keďže sa jedná o pozemok ktorý využíva i poľnohospodárske družstvo a v budúcnosti by mohla byť i rozšírená cesta poslanci neodporúčajú odpredať tento pozemok.

Hlasovanie:

Za: poslancov: 0 Proti: 6 Zdržali sa: 2 poslanci

Obecné zastupiteľstvo v Štefanove nesúhlasí s odpredajom pozemku p. Jane Tomašovičovej bytom Dojč č. 459.

 Pán Štefan Riška bytom Štefanov č. 52 požiadala o výmenu obecného pozemku zapísaného na LV 1022, par.č. 311/2 vo výmere 37 m2,  par.č. 311/3 vo výmere 23 m2, parc.č.311/4 vo výmere 9 m2 ,za pozemky zapísané na LV č.2059 parc.č.310/2 vo výmere 256 m2 a pozemok parc.č.310/3 vo výmere 64 m2.

Hlasovanie:

Za: 8 poslancov Proti: 0 Zdržal sa: 0

Obecné zastupiteľstvo v Štefanove na svojom zasadnutí schválilo odpredaj majetku obce zapísaného na LV č.1022 ako parcely registra „C“, par. č. 311/2 –zastav.pl. vo výmere 37 m2,  par.č. 311/3 – zastav.pl. vo výmere 23 m2 a par.č. 311/4 – zastav.pl. vo výmere 9m2 odčlenené z parc. č. 311 zamerané geometrickým plánom č.114/2017 zo dňa 11.12.2017, v zmysle zákona o majetku obcí č.138/1991 Zb. v znení neskorších predpisov uplatnením §9 ods.8 písm. e ako prípad osobitného zreteľa. Dôvodom osobitného zreteľa je skutočnosť, že žiadateľ sa o uvedený pozemok stará ako o svoj a užíva ho dlhé roky – odkedy tam býva. Obecné zastupiteľstvo rozhodlo štvorpätinovou väčšinou všetkých poslancov. Kúpna cena za 1 m2 je 3,00 EUR. Pán Štefan Riška Štefanov č. 52 odkupuje od Obce Štefanov 69 m2 v cene 207,00 EUR. Podpisom kúpnej zmluvy sa poveruje starosta obce, kúpna cena bude vyplatená pri podpise kúpnej zmluvy. Poplatky súvisiace s prevodom uvedených nehnuteľností a s vkladom na kataster hradí kupujúci. Pozemok je potrebné vysporiadať do 31.5.2018.

Pán starosta prečítal žiadosť DHZ Štefanov o výmenu vchodových dverí a garážovej brány na hasičskej zbrojnici. Starosta uviedol, že chcel reagovať na výzvu o poskytnutie dotácie z ktorej by sa v prípade úspešnosti žiadosti zafinancovala výmena dverí i brány, no bohužiaľ sa mu v krátkej časovej lehote nepodarilo zohnať žiadneho projektanta, ktorý by urobil projekt na tuto rekonštrukciu a bez projektu sa požiadať o dotáciu nedá. Do budúcna pán starosta opätovne skúsi požiadať projektanta o zhotovenie projektovej dokumentácie, aby bola v prípade novej výzvy obec pripravená na podanie žiadosti. Prítomní hasiči opakovane žiadali, aby obec postavila novú dvoj garáž pre hasičské autá. Keďže obec nemá vhodný priestor, ani finančné prostriedky na výstavbu takejto garáže, a pre hasičské autá je v súčasnosti zabezpečené dostatočné garážovanie.

Ďalej starosta prečítal žiadosť DHZ Štefanov o poskytnutie finančných prostriedkov na zakúpenie športových dresov pre družstvo dorasteniek a družstvo žien vo výške 350 Eur a žiadosť o finančný príspevok z rozpočtu DHZ Štefanov vo výške 3000,00 Eur na výmenu čerpadla PS12. Finančné prostriedky na tento účel budú pre DHZ Štefanov poskytnuté z rozpočtu obce na rok 2018 odsúhlasené v rozpočte na rok 2018.

DHZ Štefanov požiadali o prenájom kultúrneho domu za účelom organizovania hodovej zábavy 2.9. 2018.

Hlasovanie:

Za: 8 poslancov Proti: 0 Zdržal sa: 0

Obecné zastupiteľstvo v Štefanove súhlasí s prenájmom kultúrneho domu Dobrovoľnému hasičskému zboru Štefanov za účelom usporiadania hodovej zábavy 2.9.2018 .

Ďalej bola prečítaná žiadosť Poľovného združenia Štefanov o zníženie alebo odpustenie poplatku za kultúrny dom a energie, ktoré im vznikli pri organizovaní 16. Reprezentačného plesu Poľovného združenia konaného 27.1.2018.

Hlasovanie:

Za: 0 poslancov Proti: 6 Zdržal sa: 2

Obecné zastupiteľstvo v Štefanove nesúhlasí s odpustením ani znížením poplatku za kultúrny dom a energie pri príležitosti konania 16. Reprezentačného plesu Poľovného združenia, poplatok je potrebné uhradiť do 30.4.2018.

Poľovné združenie Štefanov žiadalo o prenájom kultúrneho domu dňa 11.8.2018 za účelom usporiadania posedenia pri guláši s vlastníkmi pôdy.

Hlasovanie:

Za: 8 poslancov Proti: 0 Zdržal sa: 0

Obecné zastupiteľstvo v Štefanove súhlasí s prenájmom KD pre Poľovné združenie Štefanov za účelom usporiadania posedenia pri guláši s vlastníkmi pôdy dňa 11.8.2018.

Poľovné združenie Štefanov požiadalo o prenájom kultúrneho domu na 2.2.2019 za účelom usporiadania 17. Reprezentačného plesu Poľovného združenia Štefanov.

Hlasovanie:

Za: 8 poslancov Proti: 0 Zdržal sa: 0

Obecné zastupiteľstvo v Štefanove súhlasí s prenájmom kultúrneho domu Poľovnému združeniu Štefanov za účelom usporiadania 17. Reprezentačného plesu Poľovného združenia Štefanov dňa 2.2.2019.

Starosta prečítal žiadosť o vykonanie náhradnej výsadby stromov o ktorú žiadalo Občianske združenie RODAN Štefanov 344. V žiadosti poukázali na skutočnosť, že si objednávateľ výrubu drevín v katastri obce Štefanov nesplnil povinnosť vyplývajúcu zo zákona o ochrane prírody a krajiny č. 543/2002 z.z. Rodan navrhol lokality, kde by mohla byť urobená náhradná výsadba na pozemkoch v úplnom alebo čiastočnom vlastníctve obce.

Pán starosta žiadosť konzultoval i s predsedom PD Štefanov. Z jeho stanoviska vyplýva, že poľnohospodárske družstvo zatiaľ nebude reagovať na túto žiadosť nakoľko sa jedná o výrub drevín, ktorý bol riadne ohlásený stavebnému úradu a vyrubujú sa  náletové dreviny na ornej pôde. Na túto odpoveď reagoval prítomný zástupca Rodanu pán Vlha ktorý argumentoval, že niektoré výruby sa robia zbytočne, ako príklad uviedol výrub mokrade pod Lipovcom. Informoval o tom, že dôsledkom ustavičného výrubu stromov sa v našom katastri stráca voda a združenie RODAN podalo žiadosť o prešetrenie tohto výrubu  inšpekciou životného prostredia. Pán starosta na uvedené skutočnosti uviedol, že obec počká na vyjadrenie inšpekcie životného prostredia, no vysadzovať stromy na ornej pôde obec nebude. Ďalej sa do diskusie zapojila pani Šalamúnová, ktorá žiadala, aby zrezaná lipa v školskej záhrade bola nahradená vysadením mladej lipy. Pán Vlha žiadal, aby sa zamedzilo ďalšiemu plánovanému výrezu lipy pri kostolných schodoch. Pán starosta i poslanec Cvečka vysvetlili prítomným, že lipu je potrebné odstrániť, lebo poškodzuje svojimi koreňmi betónové schody vedúce od kostola, ktoré sa budú v tomto roku opravovať, rodinný dom stojaci v jej blízkosti a pri nepriaznivom počasí padajúce vetvy ohrozujú i okoloidúcich.

Žiadosť o povolenie účinkovať s kolotočmi na hody 2018 si podal pán Anton Faltýnek Šaštín- Stráže.

Hlasovanie:

Za: 8 poslancov Proti: 0 Zdržal sa: 0

Obecné zastupiteľstvo v Štefanove povoľuje pánovi Antonovi Faltýnkovi účinkovať s kolotočmi v obci Štefanov počas hodov 2018. Poplatok za prenájom je stanovený vo výške 200,- € a bude uhradený pred začiatkom účinkovania v obci.

Pán starosta sa opätovne vrátil k žiadosti o pridelenie miestnosti Jednote dôchodcov Štefanov. Na poslednom zasadnutí OZ v decembri 2017 im bola navrhnutá možnosť prenájmu miestnosti po MUDr. Ožvoldíkovej. Výbor jednoty dôchodcov si bol tieto priestory pozrieť, no sú pre nich príliš malé. Preto sa dohodli, že sa budú stretávať na výborových schôdzach v centre pri obecnom úrade a pri väčších akciách, tak ako doposiaľ, im bude zapožičaný kultúrny dom.

Ďalej sa do diskusie zapojil pán Marián Mešťánek s otázkou, kedy sa bude riešiť jeho žiadosť na odkúpenie uličky za jeho pozemkom. Pán starosta navrhol poslancom, aby sa spoločne išli pozrieť na uvedený pozemok, aby sa mohli vyjadriť, či sa tento pozemok bude odpredávať.

Na záver sa pán starosta a poďakoval všetkým za účasť a ukončil zasadnutie obecného zastupiteľstva.

Zapisovateľ:

Jarmila Klimešová .................................................

Overovatelia zápisnice:

Mgr. Dana Burdová ..................................................

Lívia Včelková ..................................................

 Rudolf Polák

 starosta obce

**U Z N E S E N I A**

**zo zasadnutia Obecného zastupiteľstva obce Štefanov,**

**zo dňa 26.3.2018**

**Uznesenie č.159/2018**

Obecné zastupiteľstvo schvaľuje predĺženie nájomnej zmluvy p. Jane Škodovej na byt č. 10 v bytovom dome č.514 na dobu 3 rokov.

**Uznesenie č.160/2018**

Obecné zastupiteľstvo schvaľuje predĺženie nájomnej zmluvy Martinovi Mackovi na byt č. 3 v bytovom dome č.520 na dobu 3 rokov.

**Uznesenie č.161/2018**

Obecné zastupiteľstvo v Štefanove schválilo kronikársky záznam obce Štefanov za rok 2017 .

**Uznesenie č.162/2018**

Obecné zastupiteľstvo v Štefanove súhlasí s odpredajom časti pozemku p. č. 312/3 až po doložení geometrického plánu.

**Uznesenie č.163/2018**

Obecné zastupiteľstvo v Štefanove na svojom zasadnutí schválilo odkúpenie pozemkov od Jána Macka a manž. Márie Mackovej rod. Križánkovej bytom Štefanov č. 489. Obec bude odkupovať tieto pozemky:

Pozemok zapísaný na LV č. 576 ako parcela registra „C“, druh pozemku – záhrady par. č. 732/2 vo výmere 309 m2 ,ktorá vznikla odčlenením od pôvodnej parc.č.732 – záhrady, zameranej geometrickým plánom č. 59/2018 zo dňa zo dňa 28.2.2018 ,pozemok KN –C parc.č.729 – zast.pl. a nádvoria vo výmere 132 m2, pozemok KN-E parc.č.729 – zast. pl. a nádvoria vo výmere 26 m2, pozemok KN-C parc.č.728 – zast. pl. a nádvoria vo výmere 428,5 m2, pozemok KN-E – parc.č.728 – zast.pl. a nádvoria vo výmere 132,5 m2. Obecné zastupiteľstvo rozhodlo štvorpätinovou väčšinou všetkých poslancov. Kúpna cena za 1 m2 je 3,00 EUR. Obec Štefanov odkupuje od Jána Macka a Márie Mackovej rod. Križánkovej 1028 m2 v cene 3084 EUR. Podpisom kúpnej zmluvy sa poveruje starosta obce. Poplatky súvisiace s prevodom uvedených nehnuteľností a s vkladom na kataster hradí kupujúca strana. Pozemok je potrebné vysporiadať do 31.5.2018.

**Uznesenie č.164/2018**

Obecné zastupiteľstvo v Štefanove finančne nepodporí projekt neziskovej organizácie Pierott Prešov.

**Uznesenie č.165/2018**

Obecné zastupiteľstvo v Štefanove nesúhlasí s odpredajom pozemku p. Jane Tomašovičovej bytom Dojč č. 459.

**Uznesenie č.166/2018**

Obecné zastupiteľstvo v Štefanove na svojom zasadnutí schválilo odpredaj majetku obce zapísaného na LV č.1022 ako parcely registra „C“, par. č. 311/2 –zastav.pl. vo výmere 37 m2,  par.č. 311/3 – zastav.pl. vo výmere 23 m2 a par. č. 311/4 – zastav.pl. vo výmere 9m2 odčlenené z parc. č. 311 zamerané geometrickým plánom č.114/2017 zo dňa 11.12.2017, v zmysle zákona o majetku obcí č.138/1991 Zb. v znení neskorších predpisov uplatnením §9 ods.8 písm. e ako prípad osobitného zreteľa. Dôvodom osobitného zreteľa je skutočnosť, že žiadateľ sa o uvedený pozemok stará ako o svoj a užíva ho dlhé roky – odkedy tam býva. Obecné zastupiteľstvo rozhodlo štvorpätinovou väčšinou všetkých poslancov. Kúpna cena za 1 m2 je 3,00 EUR. Pán Štefan Riška Štefanov č. 52 odkupuje od Obce Štefanov 69 m2 v cene 207,00 EUR. Podpisom kúpnej zmluvy sa poveruje starosta obce, kúpna cena bude vyplatená pri podpise kúpnej zmluvy. Poplatky súvisiace s prevodom uvedených nehnuteľností a s vkladom na kataster hradí kupujúci. Pozemok je potrebné vysporiadať do 31.5.2018.

**Uznesenie č.167/2018**

Obecné zastupiteľstvo v Štefanove súhlasí s prenájmom kultúrneho domu Dobrovoľnému hasičskému zboru Štefanov za účelom usporiadania hodovej zábavy 2.9.2018 .

**Uznesenie č.168/2018**

Obecné zastupiteľstvo v Štefanove nesúhlasí s odpustením ani znížením poplatku za kultúrny dom a energie pri príležitosti konania 16. Reprezentačného plesu Poľovného združenia, poplatok je potrebné uhradiť do 30.4.2018.

**Uznesenie č.169/2018**

Obecné zastupiteľstvo v Štefanove súhlasí s prenájmom KD pre Poľovné združenie Štefanov za účelom usporiadania posedenia pri guláši s vlastníkmi pôdy dňa 11.8.2018.

**Uznesenie č.170/2018**

Obecné zastupiteľstvo v Štefanove súhlasí s prenájmom kultúrneho domu Poľovnému združeniu Štefanov za účelom usporiadania 17. Reprezentačného plesu Poľovného združenia Štefanov dňa 2.2.2019.

**Uznesenie č.171/2018**

Obecné zastupiteľstvo v Štefanove povoľuje pánovi Antonovi Faltýnkovi účinkovať s kolotočmi v obci Štefanov počas hodov 2018. Poplatok za prenájom je stanovený vo výške 200,- € a bude uhradený pred začiatkom účinkovania v obci.